b"\n_START_ARTICLE_\nMyTravel Airways\n_START_PARAGRAPH_\nMyTravel Airways var et britisk luftfartsselskab, der fl\xc3\xb8j rute- og charterflyvninger. Selskabet havde hovedkvarter i Manchester i England og varetog flyvninger arrangeret af sit moderselskab MyTravel._NEWLINE_MyTravel Airways blev grundlagt i 1990 under navnet Airtours International Airways. I 2002 opk\xc3\xb8bte MyTravel Group den skandinaviske rejsegruppe Scandinavian Leisure Group (SLG) og overtog i den forbindelse ogs\xc3\xa5 SLG's flyselskab Premiair, der herefter fl\xc3\xb8j under navnet MyTravel Airways. Den skandinaviske del af luftfartsselskabet baseret i Danmark var et s\xc3\xb8sterselskab til det britiske MyTravel Airways._NEWLINE_I 2007 blev MyTravel Group fusioneret med tyske Thomas Cook AG, og blev herefter til Thomas Cook Group. Luftfartsselskaberne MyTravel Airways skiftede herefter navn til Thomas Cook Airlines. Det skandinanviske luftfartsselskab skiftede navn til Thomas Cook Airlines Scandinavia."